CELEX: 32022R0268
Language: hu
Date: 2022-02-23 00:00:00
Title: A Bizottság (EU) 2022/268 végrehajtási rendelete (2022. február 23.) az (EU) 2016/898 végrehajtási rendeletnek a Bacillus licheniformist (ATCC 53757) és annak proteázát (EC 3.4.21.19) tartalmazó készítményre mint takarmány-adalékanyagra megadott engedély jogosultjának neve tekintetében történő módosításáról és az (EU) 2018/982 végrehajtási rendeletnek egy benzoesavat, kalcium-formiátot és fumársavat tartalmazó készítményre mint takarmány-adalékanyagra megadott engedély jogosultjának neve tekintetében történő módosításáról (EGT-vonatkozású szöveg)

2022.2.24.   
               
               
                  HU
               
               
                  Az Európai Unió Hivatalos Lapja
               
               
                  L 43/1
               
            
         A BIZOTTSÁG (EU) 2022/268 VÉGREHAJTÁSI RENDELETE
         (2022. február 23.)
         az (EU) 2016/898 végrehajtási rendeletnek a Bacillus licheniformist (ATCC 53757) és annak proteázát (EC 3.4.21.19) tartalmazó készítményre mint takarmány-adalékanyagra megadott engedély jogosultjának neve tekintetében történő módosításáról és az (EU) 2018/982 végrehajtási rendeletnek egy benzoesavat, kalcium-formiátot és fumársavat tartalmazó készítményre mint takarmány-adalékanyagra megadott engedély jogosultjának neve tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     A 2016. június 8-i (EU) 2016/898 bizottsági végrehajtási rendelet (2) engedélyezte egy, Bacillus licheniformist (ATCC 53757) és annak proteázát (EC 3.4.21.19) tartalmazó készítmény takarmány-adalékanyagként való felhasználását. Az engedély jogosultja a Novus Europe S.A./N.V.
                  
               
                     (3)
                  
                  
                     A 2018. július 11-i (EU) 2018/982 bizottsági végrehajtási rendelet (3) engedélyezte egy benzoesavat, kalcium-formiátot és fumársavat tartalmazó készítmény takarmány-adalékanyagként való felhasználását.
                  
               
                     (4)
                  
                  
                     A Novus Europe N.V. az 1831/2003/EK rendelet 13. cikkének (3) bekezdésével összhangban kérelmet nyújtott be, amelyben az (EU) 2016/898 és az (EU) 2018/982 végrehajtási rendelettel megadott engedély jogosultja nevének módosítását kéri.
                  
               
                     (5)
                  
                  
                     Állítása szerint a kérelmező Novus Europe S.A./N.V.-ről Novus Europe N.V.-re változtatta nevét. A kérelemhez csatolták a kérést alátámasztó adatokat.
                  
               
                     (6)
                  
                  
                     Az engedély feltételeinek javasolt megváltoztatása kizárólag adminisztratív jellegű, és nem vonja maga után az érintett takarmány-adalékanyagok újbóli értékelését. Az Európai Élelmiszerbiztonsági Hatóság értesítést kapott a kérelemről.
                  
               
                     (7)
                  
                  
                     Annak lehetővé tétele érdekében, hogy a kérelmező új nevén, a Novus Europe N.V. néven gyakorolhassa értékesítési jogait, az engedélyek feltételeit meg kell változtatni.
                  
               
                     (8)
                  
                  
                     Az (EU) 2016/898 és az (EU) 2018/982 végrehajtási rendeletet ezért ennek megfelelően módosítani kell.
                  
               
                     (9)
                  
                  
                     mivel semmilyen biztonsági ok nem indokolja az (EU) 2016/898 és az (EU) 2018/982 végrehajtási rendelet e rendelet általi módosításának azonnali alkalmazását, a szóban forgó takarmány-adalékanyagok már meglévő készleteinek felhasználására helyénvaló átmeneti időszakot biztosítani.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2016/898 végrehajtási rendelet módosításai
            Az (EU) 2016/898 végrehajtási rendelet a következőképpen módosul:
            
                        1.
                     
                     
                        A címben „az engedély jogosultja a Novus Europe S.A./N.V.” kifejezés helyébe „az engedély jogosultja a Novus Europe N.V.” kifejezés lép.
                     
                  
                        2.
                     
                     
                        A melléklet második oszlopában („Az engedély jogosultjának neve”) a „Novus Europe S.A./N.V.” kifejezés helyébe a „Novus Europe/N.V.” kifejezés lép.
                     
                  
         
            2. cikk
            Az (EU) 2018/982 végrehajtási rendelet módosításai
            Az (EU) 2018/982 végrehajtási rendelet a következőképpen módosul:
            
                        1.
                     
                     
                        A címben „az engedély jogosultja: Novus Europe N.A/S.V.” kifejezés helyébe „az engedély jogosultja: Novus Europe N.V.” kifejezés lép.
                     
                  
                        2.
                     
                     
                        A melléklet második oszlopában („Az engedély jogosultjának neve”) a „Novus Europe N.A./S.V.” kifejezés helyébe a „Novus Europe/N.V.” kifejezés lép.
                     
                  
         
            3. cikk
            Átmeneti intézkedések
            A szóban forgó adalékanyagok e rendelet hatálybalépésének napja előtt alkalmazandó szabályoknak megfelelő, már meglévő készleteit továbbra is forgalomba lehet hozni, és kimerülésükig fel lehet használni.
         
         
            4. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság (EU) 2016/898 végrehajtási rendelete (2016. június 8.) a Bacillus licheniformis-t (ATCC 53757) és annak proteázát (EC 3.4.21.19) tartalmazó készítmény brojlercsirkék, tojójércék, kisebb hízóbaromfifajok, kisebb tojóbaromfifajok és díszmadarak takarmány-adalékanyagaként történő felhasználásának engedélyezéséről (az engedély jogosultja a Novus Europe S.A./N.V.) (HL L 152., 2016.6.9., 11. o.).
         
            (3)  A Bizottság (EU) 2018/982 végrehajtási rendelete (2018. július 11.) a benzoesavat, kalcium-formiátot és fumársavat tartalmazó készítmény brojlercsirkék és tojójércék takarmány-adalékanyagaként történő felhasználásának engedélyezéséről (az engedély jogosultja: Novus Europe N.A./S.V.) (HL L 176., 2018.7.12., 13. o.).